
VARAŽDINSKA ŽUPANIJA
GRAD LEPOGLAVA
Antuna Mihanovića 12
42250 Lepoglava








Upravni odjel za urbanizam, prostorno planiranje,
komunalne poslove i zaštitu okoliša
KLASA: 112-05/26-01/2
URBROJ:2186-9-05/1-26-3
Lepoglava, 27.08.2026.

Temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi, („Narodne novine“ broj 86/08, 61/11, 4/18,112/19 i 17/25 ), a u svezi Javnog natječaja za prijam u službu (KLASA:112-05/26-01/2, URBROJ: 2186-9-05/1-26-1, objavljen u „Narodnim novinama“ broj 94/26 od 26.08.2026. godine), pročelnik Upravnog odjela za urbanizam, prostorno planiranje, komunalne poslove i zaštitu okoliša Grada Lepoglave, objavljuje

OBAVIJEST I UPUTE O PRAVNIM I DRUGIM IZVORIMA 
ZA PRIPREMANJE KANDIDATA ZA PRETHODNU PROVJERU 
ZNANJA I SPOSOBNOSTI


Javni natječaj za prijam u službu u Grad Lepoglavu, Upravni odjel za urbanizam, prostorno planiranje, komunalne poslove i zaštitu okoliša, Odsjek za urbanizam, prostorno planiranje, komunalne poslove i zaštitu okoliša, Pododsjek za komunalno redarstvo na radno mjesto:

REFERENT - KOMUNALNI REDAR (1 izvršitelj/ica) na neodređeno vrijeme uz obvezni probni rad od 3 mjeseca.

Za kandidate koji ispunjavaju formalne uvjete iz javnog natječaja provest će se prethodna provjera znanja i sposobnosti putem pisanog testiranja i intervjua. Pisano testiranje sastoji se od općeg i posebnog dijela.

PRAVNI I DRUGI IZVORI ZA PRIPREMANJE KANDIDATA ZA TESTIRANJE:

Opći dio:
· Ustav Republike Hrvatske („Narodne novine“ broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14 )
· Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)  
· Zakon o komunalnom gospodarstvu („Narodne novine“ broj 68/18, 110/18, 32/20 i 145/24) 
· Statut Grada Lepoglave („Službeni vjesnik Varaždinske županije“ broj 64/20, 18/21 i 104/25)
	
Posebni dio:
· Zakon o građevinskoj inspekciji („Narodne novine“ broj 153/13 i 145/24)
· Zakon o gospodarenju otpadom („Narodne novine“ broj 84/21 i 142/23)
· Zakon o zaštiti životinja („Narodne novine“ broj 102/17, 32/19 i 78/24)
· Odluka o komunalnom redu („Službeni vjesnik Varaždinske županije“ broj 91/19 i 30/22 )


NAČIN OBAVLJANJA PRETHODNE PROVJERE ZNANJA I SPOSOBNOSTI:

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. 

Smatra se da je kandidat, koji nije pristupio prethodnoj provjeri znanja, povukao prijavu na natječaj. Prethodna provjera znanja obuhvaća pisano testiranje i intervju.

Postupak provjere znanja i sposobnosti provodi Povjerenstvo za provedbu natječaja.

Po dolasku na prethodnu provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Po utvrđivanju identiteta, kandidatima će biti podijeljena pitanja za provjeru znanja iz odredbi navedenih zakona. Pisani test sastoji se od ukupno 20 pitanja, i to 10 pitanja iz općeg dijela i 10 pitanja iz posebnog dijela.

Svaki točan odgovor nosi 1 bod i kandidat može za svaki dio provjere znanja na pismenom dijelu ostvariti najviše 10 bodova. 

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Pisano testiranje traje maksimalno 45 minuta.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja na provedenom testiranju, odnosno najmanje 5 bodova iz svakog dijela provjere znanja.

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad.
Na intervjuu kandidat može ostvariti maksimalno 10 bodova.
Smatra se da je kandidat zadovoljio ako je na intervjuu ostvario najmanje 5 bodova.

Nakon provedenog postupka prethodne provjere znanja i sposobnosti, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova na pisanom testiranju i intervjuu i sastavlja Izvješće o provedenom postupku koje dostavlja pročelniku Upravnog odjela za urbanizam, prostorno planiranje, komunalne poslove i zaštitu okoliša.


PROČELNIK
							                                 Tomislav Hojsak, dipl. ing. geot.

